नितिन भावे रईस आलम (शाहरुख) गुजरात में गैर-कानूनी तरीके से शराब का धंधा करता है, जो कि वहां बैन है। अब एसीपी मजमुदार को इसे खत्म करने की जिम्मेदारी दी जाती है। क्या रईस की नेकी उसे बचा पाती है? रिव्यू: तैयार हो जाइए 70 के दशक की सलीम-जावेद की किसी ब्लॉकबस्टर फिल्म के अंदाज़ को दोबारा देखने के लिए, जिसमें फिल्म का हीरो ऐक्शन के बीच पला-बढ़ा होता है और उसके डायलॉग की हर दूसरी लाइन उसके दमदार किरदार की अकड़ को दर्शाती है और जिसमें हेलेन के गाने टेंशन और ऐक्शन सीक्वेंस में ठहराव लाती हैं, जो इस फिल्म में सनी लियोनी करती नज़र आती हैं। इसी लेगसी को आगे बढ़ाया गया है 'रईस' में। शाहरुख खान एक ऐसे गुंडे का किरदार निभा रहे हैं जिसे बैटरी कहलाने से सख्त नफरत है।शराब के धंधे में एक छोटी से शुरुआत धीरे-धीरे एक बड़ा रैकेट का रूप ले लेता है और फिर वह शहर का सबसे बड़ा शराब तस्कर बन जाता है। ...और फिर एसीपी मजमुदार (नवाजुद्दीन सिद्दीकी) की पोस्टिंग उसके इलाके में हो जाती है। रईस की सांठ-गांठ नेताओं से होती है, जिससे उसका काम काफी फलता-फूलता है, लेकिन बहुत जल्द ही उसके इस काम में बड़ी बाधा आ खड़ी होती है। फिल्म के फर्स्ट हाफ की बात करें तो यह बिल्कुल कसी हुई दिख रही है। नवाज के वन लाइनर और म्यूज़िक आपका जबरदस्त मनोरंजन करते हैं और 'लैला मैं लैला' गाना शानदार बन पड़ा है। ...लेकिन फिल्म का सेकंड हाफ हिस्सा आपको अजीब से रॉबिल हुड ज़ोन में पहुंचा देता है, जहां अचानक ऐंटी हीरो का विचार बदलता है वह बिल्कुल मसीहा की तरह बर्ताव करने लग जाता है। तेजी से बढ़ती फिल्म यहां आपको हिचकोले लेती लगेगी। शाहरुख फिल्म में काफी शानदार नज़र आ रहे हैं। रोष और फुर्ती से भरे शाहरुख इस बार अपनी बाहें फैलाते नहीं, बल्कि दूसरों के तोड़ते नज़र आते हैं। पूरी फिल्म उनके कंधों पर टिकी नज़र आ रही है और कई बार पूरी फिल्म का बोझ लिए दिख भी रहे हैं।...और जहां पर वह पीछे रहे वहां नवाजुद्दीन सिद्दीकी ने अपने शानदार परफॉर्मेंस से जान डाल दी है। शाहरुख के साथ टॉम ऐंड जेरी की रेस में नवाज ने अपने ट्रेड मार्क कॉमिक स्टाइल का भी परिचय दिया है। माहिरा कुछ गाने और इमोशनल सीन तक ही बंध कर रह गई हैं। फिल्म थोड़ी लंबी भले नज़र आ रही हो, लेकिन यदि आप अपने चहेते शाहरुख का परफॉर्मेंस और पॉपकॉर्न एंटरटेनमेंट के लिए फिल्म देखने जा रहे हैं तो 'रईस' शानदार है।